Vedęs ir turi vaikų

„Vedęs ir turi vaikų“ () – Jungtinėse Amerikos Valstijose rodyta televizijos situacijų komedija apie Čikagoje gyvenančią kvaištelėjusią amerikiečių šeimą.

Tai vienas iš pirmųjų serialų, pasirodžiusių „Fox“ televizijoje. Serialo premjera įvyko 1987 m. balandžio 7 d., o paskutinė serija parodyta 1997 m. gegužės 5 d. Serialą kūrė Michael G. Moye ir Ron Leavitt. „Vedęs ir turi vaikų“ yra ilgiausiai rodytas vaidybinis situacijų komedijos žanro serialas „Fox“ televizijos istorijoje.

Lietuvoje „Vedęs ir turi vaikų“ anksčiau rodytas per TV3 (nuo 1997 m.), LNK, BTV ir TV1 kanalus. Dabar jis dažnai rodomas per TV6. 

 Veikėjai 
Elas Bandis (Ed O’Neill) – Bandžių šeimos tėvas. Baigęs vidurinę mokyklą, joje buvęs amerikietiškojo futbolo žvaigžde, dirba kuklioje batų parduotuvėje. Jis nesirūpina savo šeima, su nostalgija kalba apie senus laikus ir negali susitaikyti su esama padėtimi.
 Margaret „Pegi“ Bandi (Katey Sagal) – šeimos žmona ir motina. Tai tingi moteris, ignoruojanti savo šeimos narius, labiau mėgstanti leisti pinigus drabužiams, TV siūlomoms prekėms, nei maistui.
 Keli Bandi (Christina Applegate) – pirmagimė duktė, stereotipinė kvaila blondinė. Tačiau baigė aukštąją mokyklą ir dirbo modeliu ir aktore.
 Badrikas Franklinas „Badas“ (David Faustino) – vaikinas, norintis būti seksualiu, dėmesio centre, bet nepaisant jo pastangų ir neigiamo šeimos požiūrio, išliko kuklus.
 Bakas (vėlesnėse serijose Lakis) – šeimos beveislis šuo.
 Kaimynai Marsė ir Styvas (vėlesnėse serijose Džefersonas) – dažniausi Bandžių šeimos svečiai, bičiuliai, o kartu ir priešai.

 Sezonai 
 Sezonas Serijos Rodymo laikas DVD išleidimo data 1 sezonas 13 1987 2003 m. spalio 28 d. 2 sezonas 22 1987–1988 2004 m. kovo 16 d. 3 sezonas 22 1988–1989 2005 m. sausio 25 d. 4 sezonas 23 1989–1990 2005 m. rugpjūčio 30 d. 5 sezonas 25 1990–1991 2006 m. birželio 20 d. 6 sezonas 26 1991–1992 2006 m. gruodžio 19 d. 7 sezonas 26 1992–1993 2007 m. rugsėjo 18 d. 8 sezonas 26 1993–1994 2008 m. kovo 8 d. 9 sezonas 26 1994–1995 2008 m. rugpjūčio 19 d. 10 sezonas 26 1995–1996 2009 m. kovo 17 d. 11 sezonas 24 1996–1997 2009 m. rugsėjo 15 d. Nesezoninės specialios serijos 4 1986–2003 Nebuvo išleistas

 Nuorodos 
 Vedęs ir turi vaikų serijų sąrašas
 Serialo gerbėjų puslapis

Kategorija:JAV televizijos serialai
Kategorija:Komedijos (serialai)